NORAKSTS

|  |  |
| --- | --- |
| 27.01.2022. | Nr.1/5 |

###### GROZĪJUMI JELGAVAS PILSĒTAS DOMES 2016. GADA 29. DECEMBRA LĒMUMĀ NR. 15/1 “NOTEIKUMU “PAR BĒRNU REĢISTRĒŠANU 1.KLASĒ JELGAVAS PILSĒTAS PAŠVALDĪBAS IZGLĪTĪBAS IESTĀDĒS” APSTIPRINĀŠANA”

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, A.Pagors, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma „Par pašvaldībām” 15. panta pirmās daļas 4. punktu, 41. panta pirmās daļas 2. punktu, Izglītības likuma 17. panta pirmo daļu, Administratīvo teritoriju un apdzīvoto vietu likuma 8. panta otro un trešo daļu un Ministru kabineta 2022. gada 11. janvāra noteikumu Nr. 11 “Kārtība, kādā izglītojamie tiek uzņemti vispārējās izglītības programmās un atskaitīti no tām, kā arī obligātās prasības izglītojamo pārcelšanai nākamajā klasē”,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2016. gada 29. decembra lēmuma Nr. 15/1 “Noteikumu “Par bērnu reģistrēšanu 1.klasē Jelgavas pilsētas pašvaldības izglītības iestādēs” apstiprināšana” pielikumā “Noteikumi “Par bērnu reģistrēšanu 1.klasē Jelgavas pilsētas pašvaldības izglītības iestādēs”” šādus grozījumus:

* 1. Aizstāt nosaukumā un visā tekstā vārdu “pilsētas” ar vārdu “valstspilsētas”.
  2. Aizstāt 5.2. apakšpunktā vārdu “janvāra” ar vārdu “februāra” un papildināt aiz vārda “mūzikas” ar vārdiem “vai sporta”.
  3. Izteikt 6.1punktu šādā redakcijā:

“6.1 Lai nodrošinātu normatīvajos aktos noteiktos drošības pasākumus Covid-19 infekcijas izplatības ierobežošanai, bērna likumiskais pārstāvis bērna reģistrēšanai 1. klasē Iestādes apmeklējuma laiku iesnieguma reģistrēšanai piesaka Iestādes tīmekļvietnē (4.pielikums):

6.11. no 2022. gada 17. janvāra Jelgavas valstspilsētas pašvaldības izglītības iestādes “Jelgavas 4. vidusskola” pamatizglītības programmā ar mūzikas vai sporta ievirzi;

6.12. no 2022. gada 14. februāra pārējās pamatizglītības programmās.”.

* 1. Izteikt 7. punktu šādā redakcijā:

“7. Iesniegumu iesniedzot personīgi, bērna likumiskais pārstāvis:

7.1. uzrāda:

7.1.1. personu apliecinošu dokumentu;

7.1.2. bērna dzimšanas apliecību vai bērna personu apliecinošu dokumentu;

7.1.3. aizgādību apliecinošu dokumentu;

7.1.4. dokumentu, kas apliecina likumiskā pārstāvja tiesības pārstāvēt bērnu, ja bērna likumiskais pārstāvis nav viens no bērna vecākiem;

7.2. iesniedz valsts vai pašvaldības pedagoģiski medicīniskās komisijas atzinumu, ja bērns tiek pieteikts speciālās izglītības programmā vai, ja bērnam ieteikti atbalsta pasākumi mācību procesā.”.

* 1. Izteikt 9. punktu šādā redakcijā:

“9. Iesniedzot iesniegumu elektroniski, bērna likumiskais pārstāvis uz Iestādes elektroniskā pasta adresi (3. pielikums) nosūta iesniegumu, parakstītu ar drošu elektronisko parakstu un laika zīmogu, aizgādnim pievienojot aizgādību apliecinoša dokumenta kopiju vai, gadījumā, ja bērna likumiskais pārstāvis nav viens no bērna vecākiem, dokumenta, kas apliecina likumiskā pārstāvja tiesības pārstāvēt bērnu, kopiju.”.

* 1. Papildināt 15.punktu aiz vārda “mūzikas” ar vārdiem “vai sporta”.
  2. Izteikt 17. punktu šādā redakcijā:

“17. Ja bērns ir iekļauts 1. klases izglītojamo sarakstā, likumiskā pārstāvja pienākums ir ne vēlāk kā līdz mācību gada pirmajai dienai iesniegt Iestādē:

17.1. bērna medicīnisko karti (veidlapa Nr.026/u);

17.2. pirmsskolas izglītības iestādes izdotu izziņu par pirmsskolas izglītības programmas apguvi un bērna sniegumu aprakstu (ja ir);

17.3 valsts vai pašvaldības pedagoģiski medicīniskās komisijas atzinumu, ja bērns tiek uzņemts speciālās izglītības programmā vai, ja bērnam ieteikti atbalsta pasākumi mācību procesā, un tas nav iesniegts vienlaikus ar iesniegumu.

8. Izteikt 1. pielikumu jaunā redakcijā (1.pielikums).

9. Izteikt 2. pielikumu jaunā redakcijā (2.pielikums).

10. Izteikt 3. pielikumu jaunā redakcijā (3.pielikums).

11. Izteikt 4. pielikuma 1. un 6. punktu šādā redakcijā:

|  |  |  |
| --- | --- | --- |
| 1. | Jelgavas Centra pamatskola | www.jcp.lv |
| 6. | Jelgavas Pārlielupes pamatskola | www.jppsk.lv |

Domes priekšsēdētājs *(paraksts)* A.Rāviņš

NORAKSTS PAREIZS

Domes priekšsēdētāja

sekretāre Ž.Memena

2022.gada 27.janvārī